Istilah silat punika umumipun misuwur ing Asia Tenggara, nanging khusus ing Indonesia istilah ingkang dipunginakaken inggih punika pencak silat . Istilah punika sampun dipunginakaken wiwit taun 1948 kanggé nyawijikaken macem-macem aliran seni beladiri tradisional ingkang ngrembaka ing Indonesia. Jeneng "pencak" dipunginakake ing Jawa, déné "silat" dipunginakaken ing Sumatra, Semenanjung Melayu lan Kalimantan. Ing pangembanganipun, sakpunika istilah "pencak" langkung ngajengaken unsur seni lan tampilan kaèndahan gerakan kasebat, déné "silat" minangka inti ajaran béla diri ing paperangan.